CELEX: 62022TN0113
Language: hr
Date: 2022-03-03 00:00:00
Title: Predmet T-113/22: Tužba podnesena 3. ožujka 2022. – OK/ESVD

19.4.2022   
            
            
               HR
            
            
               Službeni list Europske unije
            
            
               C 165/42
            
         
      Tužba podnesena 3. ožujka 2022. – OK/ESVD
      (Predmet T-113/22)
      (2022/C 165/51)
      Jezik postupka: francuski
      
         Stranke
      
      
         Tužitelj: OK (zastupnik: N. de Montigny, odvjetnica)
      
         Tuženik: Europska služba za vanjsko djelovanje
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  o zahtjevu za pomoć:
                  
                              —
                           
                           
                              poništi odluku direktorice za ljudske resurse ESVD-a kojom se djelomično odbija njegov zahtjev za pomoć zbog uznemiravanja i diskriminirajućeg postupanja, dostavljenu [povjerljivo] (1);
                           
                        
                              —
                           
                           
                              poništi, prema potrebi, u dijelu u kojem dopunjuje odluku od 15. lipnja 2021., odluku glavnog tajništva ESVD-a kojom se odbijaju njegove pritužbe [povjerljivo] u pogledu odluke o djelomičnom odbijanju gore navedenog zahtjeva za pomoć, dostavljenu [povjerljivo];
                           
                        
            
                  —
               
               
                  o sadržaju, dosegu i izvršenju sporazuma sklopljenog [povjerljivo] u predmetu [povjerljivo]:
                  
                              —
                           
                           
                              poništi sporazum o nagodbi od [povjerljivo] zbog nedostatka pristanka i nepoštovanja njezinih odredbi;
                           
                        
                              —
                           
                           
                              poništi, u dijelu u kojem predstavlja provedbu tog sporazuma, prešutnu odluku kojom se tužitelj promiče u razred AD 14 retroaktivno od 1. siječnja 2018., kako se on s njom upoznao kad je primio svoju platnu listu za svibanj 2021. i kako je formalno potvrđena odlukom glavnog direktora za ljudske resurse ESVD-a (tijelo za imenovanje) [povjerljivo];
                           
                        
                              —
                           
                           
                              poništi odluku od 30. studenoga 2021. glavnog direktora za ljudske resurse kojom je ESVD odbio njegovu pritužbu [povjerljivo] podnesenu protiv izostanka izričite odluke o njegovu promaknuću u razred AD 14 od 1. siječnja 2018. i protiv ESVD-ovog podnošenja u predmetu [povjerljivo] neistinite izjave kojoj su cilj i posljedica bili iskriviti mišljenje Općeg suda i tužiteljevu mogućnost pozivanja na načelo jednakog postupanja;
                           
                        
            
                  —
               
               
                  naloži tuženiku plaćanje tužitelju naknade njegove imovinske štete u iznosu od 52 400 eura i plaćanje naknade njegove neimovinske štete u simboličnom iznosu od 1 eura;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe protiv odluke o odbijanju njegova zahtjeva za pomoć tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na skrivljenom postupanju službe, povredi dužnosti brižnog postupanja prema dužnosniku žrtvi uznemiravanja, povredi Povelje Europske unije o temeljnim pravima (u daljnjem tekstu: Povelja) i Pravilnika o osoblju za dužnosnike Europske unije.
               
            
                  2.
               
               
                  Drugi tužbeni razlog, koji se temelji na očitoj pogrešci u ocjeni u pogledu stvarnosti činjenica uznemiravanja koje je pretrpio tužitelj.
               
            
                  3.
               
               
                  Treći tužbeni razlog, koji se temelji na zlouporabi ovlasti i povredi članka 47. Povelje.
               
            
                  4.
               
               
                  Četvrti tužbeni razlog, koji se temelji na zlouporabi ovlasti, povredi članka 227. UFEU-a i članka 44. Povelje.
               
            
                  5.
               
               
                  Peti tužbeni razlog, koji se temelji na nesukladnosti ispitivanja zahtjeva za pomoć s odlukom [povjerljivo].
               
            U prilog osnovanosti tužbe protiv prešutne odluke o promaknuću i protiv sporazuma o nagodbi sklopljenog u predmetu [povjerljivo] tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na prijevari i ništavosti sporazuma sklopljenog u predmetu [povjerljivo].
               
            
                  2.
               
               
                  Drugi tužbeni razlog, koji se temelji na ESVD-ovom nepoštovanju sporazuma i zloporabnom pozivanju na pravomoćnost.
               
            
         (1)  Povjerljivi podaci su izostavljeni.